text: Addunyaan teenya teknoolojiidhaan badhaatee akka ganda tokkoo taatee jirti. Guddinni teknoolojiitis guyyarraa hammayyaawutti jira. Ilmi namaatis teknoolojii wajji tarkaanfachuuf sochiin itti jiru waan laaftuu miti. Teknoolojiin nama afaan walii hin beeyne akka walii galu godhuu dandahee jira. Fakkeenyaaf walgahii dhaabbata mootummoota gamtoomanii keeysatti, namoota afaan gara garaa dubbatantu wal gaha. Namuu afaan beekuun haasawa. Hunduu afaan beekuun dhaggeeyfata.
text: #000004
text: Gama birootiin ummata teknoolojii quba hin qabnetu jiru. Teknoolojii qofa osoo hin taane, ummata ilma namaa kan huccuu uffatee deemu argee hin beeynetu jira. Akka hundi keenya beeynutti, bosonni qubsuma bineensota bosonaati. Ummanni akka bineensa bosonaa yeroo ammaa bosona keeysa jiraatu jiraachuu quba qabduu?
text: #000005
text: Akka barruun Business Insider gabaasetti, addunyaa tanarra ummanni ilma namaa irraa fagaatee kophaa jiraatu gosa 100 oltu jira. Ummanni kun teknoolojii nuti qabnu kana qubumaahuu hin qaban. Isaan malee namni biroo waan dachii tanarra jiru hin sehan. Isaanis qubsuma isaanii dhiisanii hin deeman, namnis itti hin dhaqu. Yeroo garii qorattoonni hilikooftaraafi xayyaaraan gara qubsuma isaanii wayta dhaqan, namoonni bosona keeysa jiraatan kunniin nama huccuu uffate yoo argan muka jalatti dhokatanii laalan. Akka hubannoo isaaniitti wanti dhokatanii laalutti jiran kun bineensa birooti malee ilma namaatii miti.
text: #000006
text: Ummanni kun aadaa addaa kan ittiin beekamu tookko qaba. Akkuma hundi keenya beeynu sablammoota ummaatoota kibbaa keeysaa ummanni hidhii baqayfatu ni jira. Ummanni bosona Braaziil keeysa jiraatu kunis hidhii gama jalaa baqaysuun, leeyman bakka lamatti dhoosanii ifitti maxxansu. Ujummoon leeymanii kun ilkaan gama jalaa biraa jalqabee hidhii baqayfamte keessaan hanga seentimeetira 20 gadi dheerata. Sababaa kanaaf ummanni kun laalchatti fuulli isaanii uumama biro fakkaata.
text: #000009